BE8 บวก 3% เก็งกำไร Q1 นิวไฮ โต 35% โบรกชูเป้า 53 บ. อัพไซด์สูง 44%
BE8 บวก 3% คาดนลท.เก็งกำไร Q1 นิวไฮ โต 35% แตะ 23 ลบ. โบรกชูเป้า 53 บ. อัพไซด์สูง 44%
BE8 บวก 3% คาดนลท.เก็งกำไร Q1 นิวไฮ โต 35% แตะ 23 ลบ. โบรกชูเป้า 53 บ. อัพไซด์สูง 44%
29 เม.ย. 2565

ผู้สื่อข่าวรายงานว่าวันนี้ (29 เม.ย. 2565) ราคาหุ้น บริษัท เบริล 8 พลัส จำกัด (มหาชน) หรือ BE8 ณ เวลา 14:54 น. อยู่ที่ระดับ 36.75 บาท เพิ่มขึ้น 1 บาท หรือ 2.80% โดยทำจุดสูงสุดที่ 37 บาท และทำจุดต่ำสุดที่ 36 บาท ด้วยมูลค่าการซื้อขาย 405.85 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 44.21%

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (29 เม.ย. 2565) ว่า BE8 เป็นบริษัทที่ทำด้าน Digital transformation ที่เน้นด้านการบริหารจัดการความสัมพันธ์กับลูกค้า (CRM) ระยะสั้นคาดกำไรไตรมาส 1/2565 เป็น New high ที่ 23 ล้านบาท เพิ่มขึ้น 35% จากงวดเดียวกันของปีก่อน และเพิ่มขึ้น 5% จากไตรมาสก่อน โดยเติบโตขึ้นทั้งจากงวดเดียวกันของปีก่อน และจากไตรมาสก่อน ตามรายได้ที่เพิ่มขึ้นจากกระแสการทำ Digital transformation ที่กำลังเป็นที่ต้องการอย่างมากในตลาดและประเมินกำไรปี 2565 โตสูง 40% จากงวดเดียวกันของปีก่อน อยู่ที่ 115 ล้านบาท จากธุรกิจหลักที่เติบโตอย่างต่อเนื่อง รวมถึงการรุกตลาดภาครัฐ และมี Upside จาก JV และ M&amp;A แนะนำราคาเป้าหมาย 53 บาท